Број: 02/4.01-12-011-505-1/22

Датум: 11. април 2022. године

На основу члана 50. Пословника Народне скупштине Републике Српске („Службени гласник Републике Српске“ број 66/20), Одбор једнаких могућности подноси Народној Скупштини сљедећи

***И З В Ј Е Ш Т А Ј***

***о разматрању Годишњег извјештаја омбудсмана за дјецу за 2021. годину***

Одбор једнаких могућности је на својој 17. сједници одржаној 11. априла 2022. године, разматрао Годишњи извјештај омбудсмена за дјецу за 2021. годину.

Сједници су присуствовали: Мијо Перкунић, предсједник, Наташа Стевановић, Наташа Кулашинац, Дико Цвијетиновић и Мара Гранула , чланови Одбора.

Оправдано одсутна била је Андреа Дорић, члан Одбора.

Образложење наведеног Годишњег извјештаја поднијела је Андреа Станковић, представница Омбудсмана за дјецу Републике Српске. Након дискусије Одбор је **једногласно** заузео став да су испуњени услови да се Годишњи извјештај омбудсмена за дјецу за 2021. годину, у предложеној форми, разматра на 21. редовној сједници Народне скупштине Републике Српске.

**ПРЕДСЈЕДНИК ОДБОРА**

***Мијо Перкунић***